20. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 170 της 21/31 Δεκ. 1962 (ΦΕΚ Α΄ 224) Περί επιβολής εισφοράς προς κάλυψιν δαπανών ομαδικής καταπολεμήσεως του δάκου της ελαίας. Λαβόν υπ’ όψιν σχετικήν εισήγησιν των Υπουργών Οικονομικών και Γεωργίας, αποφασίζει: Άρθρ.1.-1.Προς κάλυψιν των δαπανών ομαδικής καταπολεμήσεως του δάκου της ελαίας, των πραγματοποιουμένων από του ελαιοκομικού έτους 196263 και εφεξής, επιβάλλεται εις τας περιοχάς εις ας ενεργείται καταπολέμησις του δάκου συμφώνως τω Ν.Δ. 2413/1953, ως ετροποποιήθη και συνεπληρώθη μεταγενεστέρως, εισφορά επί του εξ ελαιών παραγομένου ελαίου και των ελαιών, των πωλουμένων χονδρικώς, υπό των ιδίων των παραγωγών ή των εντολοδόχων αυτών. (Αντί της σελ. 777(α) Σελ. 777(β) 206-037 Ταμεία Ελιάς-Δακοκτονία 16.Κ.β.18-20 2.Το εξ ελαιών παραγόμενον έλαιον δεν υπάγεται εις την εισφοράν του παρόντος άρθρου, εφ’ όσον αι ελαίαι εκ των οποίων παρήχθη τούτο υπήχθησαν αποδεδειγμένως εις την εισφοράν ταύτην. 3.Η εισφορά, βαρύνουσα τον παραγωγόν, ορίζεται κατ’ έτος δια κοινής αποφάσεως των Υπουργών Οικονομικών και Γεωργίας, δημοσιευομένης δια της Εφημερίδος της Κυβερνήσεως, μέχρι δραχ. 0,40 κατά χιλιόγραμμον πωλουμένου ελαιολάδου και μέχρι 2% επί της αξίας των πωλουμένων ελαιών. Βάσει του ανωτέρω άρθρ. 1 εξεδόθη η υπ’ αριθ. Σ.12834/326 της 31/31 Δεκ. 1962 αποφ. Υπ. Οικονομικών και Γεωργίας (ΦΕΚ. Β΄ 509) δι’ ης καθωρίσθη δια το ελαιοκομικόν έτος 1962-1963 (1 Οκτ. 1962 μέχρι 30 Σεπτ. 1963) η εισφορά δαπανών δακοκτονίας εις 0,40 δραχμάς κατά χιλιόγραμμον πωλουμένου χονδρικώς υπό των παραγωγών ελαιολάδου και εις ποσοστόν 2% επί της αξίας των υπό των παραγωγών χονδρικώς πωλουμένων ελαιών. Άρθρ.2.-1.Η εισφορά επί πωλήσεως ελαίου και ελαιών αναγράφεται κατά περίπτωσιν, επί του εκδιδομένου κατά τας διατάξεις των άρθρ. 24 και 25 του Κώδικος Φορολογικών Στοιχείων τιμολογίου, ως και επί της εικδιδομένης κατά τας διατάξεις του άρθρ. 30 του αυτού Κώδικος εκκαθαρίσεως, καταβάλλεται δε εις το Δημόσιον Ταμείον, συν τη υποβολή εις τον Οικονομικόν Έφορον των υπό των άρθρ. 39 και 42 του Κ.Φ.Σ. προβλεπομένων στοιχείων, εντός του αμέσως επομένου μηνός από της εκδόσεως των τιμολογίων και των εκκαθαρίσεων. Εις το τέλος των υποβαλλομένων εις τον Οικονομικόν Έφορον συγκεντρωτικών καταστάσεων αναγράφεται διακεκριμένως η συνολική ποσότης ή αξία, κατά περίπτωσιν, των εις την εισφοράν του άρθρ. 1 της παρούσης υποκειμένου ελαιολάδου και ελαιών και το ποσόν της εισφοράς. 2.Υπόχρεως δια την υποβολήν εις τον Οικονομικόν Έφορον των κατά την προηγουμένην παρ. 1 του παρόντος άρθρου στοιχείων και δια την καταβολήν της εισφοράς είναι: α) Ο αγοραστής ο υπόχρεως κατά το άρθρ. 24 του Κ.Φ.Σ. εις έκδοσιν του τιμολογίου αγοράς, β) ο πωλητής ο υπόχρεως κατά τας διατάξεις της περιπτ. γ΄ της παρ. 8 του άρθρ. 25 του Κ.Φ.Σ. εις έκδοσιν τιμολογίου πωλήσεως και γ) ο πωλών δια λογαριασμόν του παραγωγού επί προμηθεία. Σελ. 778(β) 206-038 3.Αρμόδιος δια την παραλαβήν των στοιχείων είναι ο υπό του άρθρ. 49 του Κ.Φ.Σ. οριζόμενος Οικονομικός Έφορος. Αρμόδιος δια την είσπραξιν της εισφοράς είναι ο Διευθυντής του Δημοσίου Ταμείου της έδρας του Οικονομικού Εφόρου του αρμοδίου δια την παραλαβήν των φορολογικών στοιχείων. Άρθρ.3.-1.Επί μη καταβολής ή εκπροθέσμου ή ελλιπούς καταβολής της κατά την παρούσαν πράξιν εισφοράς, καταλογίζονται εις βάρος του υποχρέου εις καταβολήν πλην της οφειλομένης εισφοράς και αι υπό των διατάξεων των άρθρ. 67 και 70 του Ν.Δ. 3323/55 «περί φορολογίας του εισοδήματος» προβλεπόμεναι προσαυξήσεις. Ο καταλογισμός ενεργείται υπό του αρμοδίου Οικονομικού Εφόρου δια πράξεώς του, καθ’ ης επιτρέπονται τα ένδικα βοηθήματα και ένδικα μέσα, τα προβλεπόμενα υπό των διατάξεων του Νόμ. 4125/1960 «περί κυρώσεως του Κώδικος Φορολογικής Δικονομίας και τροποποιήσεως και συμπληρώσεως του Οργανισμού των Φορολογικών Δικαστηρίων και καθορισμού των τελών διαδικασίας. 2.Αι περί συμβιβασμού διατάξεις του άρθρ. 7 του Νόμ. 2289/52 εφαρμόζονται και επί διαφορών προκυπτουσών εκ της εφαρμογής της παρούσης Πράξεως. Άρθρ.4.-1.Αι λεπτομέρειαι της εφαρμογής των διατάξεων των άρθρ. 1 έως και 3 της παρούσης Πράξεως, ορίζονται δια κοινών αποφάσεων των Υπουργών Οικονομικών και Γεωργίας. 2.Τα άρθρ. 1, 2 και 3 του Ν.Δ. 4100/1960 «περί επιβολής εισφοράς επί του παραγομένου ελαιολάδου και των πωλουμένων ελαιών προς κάλυψιν των δαπανών καταπολεμήσεως του δάκου της ελαίας», καταργούνται από της δημοσιεύσεως της παρούσης. Άρθρ.5.-1.Οφειλαί μέχρι ποσού βασικού δραχ. 500 εξ εισφοράς ή τέλους δακοκτονίας, ενεργηθείσης κατά τα ελαιοκομικά έτη 1950 - 51 μέχρι και 1959-60, βεβαιωμέναι εις τα Δημόσια Ταμεία εις βάρος παραγωγών και μη εξοφληθείσαι διαγράφονται, αμελείται δε η βεβαίωσις των τυχόν μη βεβαιωθεισών. Προκειμένου περί οφειλών λόγω πειραματικής ή υποδειγματικής καταπολεμήσεως του δάκου και πυρηνοτρίτου ελαίας, αι πέραν των 500 δραχμών τοιαύται μειούνται εις το ήμισυ. 16.Κ.β.20 Ταμεία Ελιάς-Δακοκτονία 2.Οφειλαί ποσού βασικού μεγαλυτέρου των δραχ. 500 εις βάρος παραγωγών και δια το επί πλέον των δραχ. 500 ποσόν, ως και οφειλαί οιουδήποτε ποσού εις βάρος ελαιοτριβέων ή πυρηνελαιουργών εξ εισφοράς δακοκτονίας, ενεργηθείσης κατά τα ελαιοκομικά έτη 1950-1951 μέχρι 1959-1960, βεβαιωμέναι εις τα Δημόσια Ταμεία και μη εξοφληθείσαι απαλλάσσονται των τόκων και προσαυξήσεων εκπροθέσμου καταβολής και καταβάλλονται εις 8 ίσας τριμηνιαίας δόσεις, της πρώτης εκ τούτων καταβληθησομένης μέχρι 10 Μαρτ. 1963. Εκάστη τριμηνιαία δόσις δεν δύναται να είναι μικροτέρα των δραχ. 100. 3.Παρόμοιαι οφειλαί, βεβαιούμεναι εις τα Δημόσια Ταμεία μετά την χρονολογίαν εκδόσεως της παρούσης, καταβάλλονται εις 8 ίσας τριμηνιαίας δόσεις, της πρώτης καταβληθησομένης μέχρι της 10ης του δευτέρου από της βεβαιώσεως μηνός. Προκειμένου περί οφειλών των παραγωγών θα βεβαιούται το επί πλέον των δραχ. 500 ποσόν. Προκειμένου δε περί οφειλών παραγωγών, λόγω πειραματικής ή υποδειγματικής καταπολεμήσεως του δάκου ή πυρηνοτρίτου ελαίας, θα βεβαιούται το 1/2 του πέραν των δραχ. 500 ποσού. 4.Εν περιπτώσει καθυστερήσεως πληρωμής δόσεως τινός το ποσόν ταύτης επιβαρύνεται με προσαύξησιν εκπροθέσμου καταβολής 1,5% δι’ έκαστον μήνα καθυστερήσεως συμφώνως προς το άρθρ. 1 του Ν.Δ. 3079/1954 και το άρθρον πρώτον του Ν.Δ. 3908/1958. 5.Οφειλαί εξ εισφοράς δακοκτονίας επί του παραχθέντος ελαιολάδου κατά τα ελαιοκομικά έτη 19601961 και 1961-1962, βεβαιωμέναι ή μη εις τα Δημόσια Ταμεία και μη εξοφληθείσαι μέχρι της χρονολογίας της εκδόσεως της παρούσης, καταβάλλονται μέχρι και της 10 Μαρτ. 1963 άνευ προστίμου και προσαυξήσεων εκπροθέσμου καταβολής, άλλως επιβαρύνονται δια των υπό των οικείων διατάξεων προβλεπομένων προστίμων και προσαυξήσεως εκπροθέσμου καταβολής. Η παρούσα Πράξις κυρωθήσεται νομοθετικών μερίμνη των Υπουργών Οικονομικών και Γεωργίας. 